cyanic-selkie/wikianc huggingface dataset:
Talousneuvosto
Neuvosto tarkastelee keskeisiä talous- ja yhteiskuntapoliittisia kysymyksiä ja tukee talouspoliittista päätöksentekoa keskustelemalla talouden kasvu-, tasapaino- ja rakennekysymyksistä. Talousneuvoston sihteeristö valmistelee talousneuvoston käsittelemät asiat.
Vuodesta 2011 talousneuvosto on asetettu hallituskaudeksi. Ministereiden toimikausi on sidottu valtioneuvoston jäsenyyteen. Jäseniä on yhteensä 11–21.
Andorran yliopisto
Andorran yliopisto on vuonna 1997 perustettu andorralainen yliopisto, jonka juuret ovat vuodessa 1988 perustetuissa korkeakoululaitoksissa. Sen kampus sijaitsee Sant Julià de Lòriassa.
Andorran yliopisto on jaettu kolmeen collegeen. Sähköisen oppimisen ja elinikäisen oppimisen collegessa on oma laitoksensa kummallekin osa-alueelle. Terveys- ja kasvatustieteiden collegeen kuuluvat hoitotyön ja kasvatustieteen koulut sekä kansainvälinen tutkijakoulu. Liiketaloustieteen ja teknologian collegessa puolestaan ovat tietojenkäsittelytieteen koulu sekä liiketaloustieteen ja matkailujohtamisen koulu. Vuonna 2018 Andorran yliopistossa oli 500 virallista opiskelijaa ja 1 214 elinikäiseen oppimisen opiskelijaa.
Luettelo Wayne Gretzkyn NHL-ennätyksistä
Lopettaessaan uransa, Wayne Gretzky hallitsi kaikkiaan 61 NHL-ennätystä sekä useita epävirallisia ennätyksiä. Tämä on luettelo niistä; 40 runkosarja-, 15 pudotuspeli- ja 6 tähdistöotteluennätystä 1487 runkosarja-, 208 pudotuspeli- ja 18 tähdistöottelussa 20 NHL-kauden aikana.
Epäviralliset ennätykset
Tunnustettujen ennätysten lisäksi Gretzkyllä on paljon epävirallisia ennätyksiä, joita ei lue ennätyskirjoissa hänen nimissään. Tässä on ainakin osa niistä.
Robert Crowe
Robert Crowe on yhdysvaltalainen oopperassa esiintyvä miessopraano ja musiikkitieteilijä. Crowe on yksi maailman harvoista esiintyvistä miessopraanoista. Crowe esittää konserttilauluissa sopraano- ja alttoäänialojen sooloja.
Kalliot leikkaa
Kalliot leikkaa on vuonna 2007 ilmestynyt Liekki-yhtyeen neljäs studioalbumi. Syyskuussa 2007 julkaistu levy pysyi Suomen virallisella listalla neljän viikon ajan ja oli parhaimmillaan sijalla 11.
Musiikillisesti levy edustaa edeltäjänsä, vuoden 2005 Rajan piirsin taa -albumin tavoin 1970-luvulta vaikutteita ammentavaa progressivista rockia ja sillä on mukana jopa hard rock -elementtejä. Kriitikoilta levy sai ristiriitaisen vastaanoton. Albumilta julkaistiin single Marie ja kappaleesta Loistaa loistaa tehtiin musiikkivideo. Kannen on muiden Liekin albumien tapaan tehnyt sarjakuvataiteilija Jenni Rope.
Varsinaiset katkat
Gammaridae on katkojen lahkoon kuuluva äyriäisheimo, johon kuuluu noin 20 sukua ja useita satoja lajeja pohjoisen pallonpuoliskon merissä ja sisävesissä eläviä, yleensä 1–2 senttimetrin mittaisia äyriäisiä. Suomessa esiintyy kahdeksan sukuun Gammarus kuuluvaa lajia, joista kuutta tavataan Itämeressä ja kahta sisävesissä.
Limojärvi
Limojärvi on Pirkanmaalla Valkeakoskella sijaitseva järvi, joka kuuluu Kokemäenjoen vesistössä Vanajaveden–Pyhäjärven alueen Vanajanselän alueeseen. Limojärvi on osa Vanajanselän lähialuetta.
Maantietoa
Järven pinta-ala on 1,2 hehtaaria ja sen vedenpinnan korkeus on 99,8 metriä meren pinnan yläpuolella. Se sijaitsee muutama kilometri Ritvalasta pohjoiseen metsämaastossa. Järvi on melko ruohottunut ja sitä uhkaa umpeenkasvaminen. Siihen laskee neljä suo-ojaa, jotka tuovat pohjois- ja itäpuolella sijaitsevan ojitetun suon kuivatusvesiä. Järven oma laskuoja lähtee sen länsipäästä ja se virtaa vajaa 3 kilometriä etelään ja laskee Vanajaveden Vanajanselän pohjoisrantaan Suolahteen. Suolahti on luonnonsuojelualue. Järvi on 300 metriä pitkä, 50 metriä leveä ja sen rantaviivan pituus on 700 metriä. Kaikki rannat ovat avosuota ja se onkin autio. Järvelle ei johda tietä, mutta sen lähelle pääsee yhdystieltä 13949 lähteviltä metsäteiltä.
Häkäpönttöauto
thumb|250px|Häkäpönttöauto Pihlajatiellä Helsingissä thumb|250px|Helsingin [[Hietalahden telakka|Hietalahden telakan työntekijät ihailevat Yleisradion häkäpöntöllistä ääniautoa vuonna 1939.]] Häkäpönttöauto on auto, jonka moottorin pääasiallisena polttoaineena käytetään joko puusta tai hiilestä erityisellä kaasunkehitinlaitteistolla tuotettavaa kaasumaista polttoainetta (puukaasua tai hiilikaasua). Kaasu muodostuu kahdessa vaiheessa: Ensin happi yhtyy polttoaineeseen muodostaen hiilidioksidia, joka johdetaan hehkuvan hiilikerroksen läpi. Tällöin osa hiilidioksidista pelkistyy hiilimonoksidiksi, joka puhdistettuna johdetaan moottorin kaasuttimeen. Häkäpönttöauton ulkoinen tunnusmerkki on kehittimen säiliö, ”pönttö”, jossa kaasu muodostuu.
Kaksi kaasutinkonseptia: Imbert ja Svedlund
Saksalais-ranskalaista Georges Imbertiä (1884–1950) pidetään merkittävimpänä yksittäisenä puukaasuteknologian kehittäjänä. Hänen Ranskassa 1924 esittelemänsä kaasutinkonsepti lisensoitiin tai kopioitiin lukuisiin laitteistoihin joko sellaisenaan tai muunneltuna. Imbert-laitteistoja tuotiin myös Suomeen. Lisäksi autokorjaamoiden perustama yhteisyritys Autokorjaamoiden Oy hankki Suomen ja Viron Imbertille myöntämät patentit, ja otti niiden pohjalta kehitetyssä omassa tuotteessaan käyttöön Kytö-tavaramerkin.
Suomessa puukaasutinlaitteet eivät saavuttaneet 1930-luvulla suosiota halvan ja helppokäyttöisen bensiinin vuoksi. Lisäksi puukaasuautoille määrättiin vuonna 1938 samanlainen lisävero kuin diesel- ja Hesselman-moottoreilla varustetuille autoille. Tämä vero poistettiin puukaasuautoilta kuitenkin syyskuussa 1939 toisen maailmansodan sytyttyä ja nestemäisten polttoaineiden saannin tyrehdyttyä. Talvisodan aikana käytössä olleissa autoissa ei vielä näkynyt puukaasuttimia, sillä Suomen bensiinivarastot saatiin tiukan säännöstelyn ansiosta riittämään kevääseen 1940 saakka.
Laajaa käyttöä toisessa maailmansodassa
Toisen maailmansodan aikana Eurooppa kärsi bensiinipulasta, koska omaa tuotantoa ei ollut. Useissa Euroopan maissa valmistettiin ja käytettiin puukaasulaitteita autojen lisäksi traktorien ja voimakoneiden sekä venemoottorien voimanlähteinä vielä sodan päätyttyäkin. Esimerkiksi Saksa kiihdytti tuotantoa vuodesta 1941 lähtien. Puukaasuautoja oli sodan aikana Euroopan maista lukumääräisesti eniten Saksassa (155 000 vuonna 1942) ja Ruotsissa (73 000 vuonna 1942). Suomessa puukaasuautoja oli enimmillään 25 000 vuonna 1944.
Välirauhan aikana vuonna 1940 Suomessa valmistettiin yli 20 erimerkkistä puukaasulaitteistoa. Puuhiilen ja pilkkeiden valmistukseen käytettiin Suomessa vuosina 1940–1944 noin 7,8 miljoonaa kuutiometriä halkoja, mikä vastasi 12 prosenttia markkinoille toimitetun raakapuun kokonaismäärästä. Vuoteen 1947 mennessä puukaasutinlaitteet oli Suomessa asennettu 22 123 kuorma-, linja- ja seka-autoon, 3 874 henkilöautoon, 3 931 traktoriin, 374 moottoriveneeseen ja 170 muuhun käyttökohteeseen. Säännöstelyn aikaa kuvasi, että puukaasuttimen asentaminen yksityiskäyttöön rekisteröityyn tai rekisteröitävään henkilöautoon oli sallittua vain kauppa- ja teollisuusministeriön kulloinkin erikseen antamalla luvalla. Kaikkien puukaasuttimia myyvien liikkeiden oli pidettävä luetteloa myymistään kaasuttimista.
Sotien aikaisen säännöstelyn nojalla nestemäiset polttoaineet oli varattu puolustusvoimille ja muuhun sodankäynnin kannalta välttämättömään käyttöön. Tähän kuului myös tasavallan presidentin virka-auto. Presidentti Risto Ryti halusi kuitenkin osallistua yhteisiin sotaponnistuksiin ja hänen aloitteestaan presidentin Cadillaciin asennettiin häkäpönttö vuonna 1943. Kun presidentin autonkuljettajien mielestä häkäpönttöauton käyttö oli vaivalloista, Cadillacissa oli kaksi kaasupoljinta, joista toinen käytti häkäpönttöä ja toinen bensiinikaasutinta. thumb|250px|Puukaasukäyttöinen [[Tatra T27 Saksassa 1947.]] Metsänhoitaja Stuart Köhler totesi kirjansa Puukaasun aika esittelytilaisuudessa vuonna 2007, että puukaasu pelasti Suomen sota-aikana. Sen sijaan Suomen metsien hakkuut eivät enää 2000-luvulla riittäisi pitämään ajoneuvokantaa liikkeellä, mikäli nestemäisten polttoaineiden saanti vaikeutuisi.
AmCham Finland
Amcham Finland on kansainvälinen bisnesverkosto, jonka tehtävänä on liiketoimintaympäristön kehittäminen. Amcham on Suomessa rekisteröity itsenäinen, poliittisesti riippumaton ja voittoa tavoittelematon yhdistys, jonka toiminta rahoitetaan kokonaisuudessaan jäsenmaksuilla.
Häkäpönttöauto
Häkäpönttöauton käyttö
Häkäkaasukäytössä moottorin hyötysuhde on pienempi kuin bensiinikäytössä. Lisäksi mukana kuljetettava polttoaine – pilke- tai hiilisäkit – vähentää hyötykuormaa. Sytytyksen jälkeen kuluu 5–10 minuuttia ennen kuin kaasua alkaa muodostua ja saavutetaan sopiva ilman ja polttokaasun seos moottorin käynnistämiseksi. Ajon aikana häkäpönttöä on kohennettava ja pilkkeitä lisättävä. Laitteisto voidaan rakentaa joko pelkästään häkäkaasukäyttöön tai mahdollistamaan myös nestemäisen polttoaineen käyttö. Säännöstelyaikana häkäpönttöautoille voitiin varata erityinen mäkibensa-annos antamaan lisätehoa nousuihin. Käytännössä puukaasu heikensi esimerkiksi linja-autojen moottorin tehoa niin paljon, että jyrkissä ylämäissä matkustajat joutuivat työntämään autoja mäen päälle.
AmCham Finland
Toiminta
Amcham tarjoaa jäsenistölleen kasvuohjelmia ja yhteiskunnalliseen vaikuttamiseen keskittyneitä foorumeita. Viime vuosina järjestö on profiloitunut erityisesti Pohjoismaihin sijoittuneiden ulkomaisten investoijien toiminta- ja kasvuedellytysten puolestapuhujana, Suomen vetovoimatekijöiden kehittäjänä sekä suomalaisten kasvuyritysten tukijana.
Tärkeimmät kasvuohjelmat ovat Suomessa toimivien maajohtajien verkosto Country Managers Network, Yhdysvaltain markkinoille pyrkivien kasvuyritysten valmennusohjelma Launchpad USA, terveyteen ja hyvinvointiin keskittyneiden yritysten välinen Life Science Working Group, digilisaatioon keskittyneiden yritysten ja päättäjien välinen Digitalization Working Group, sekä puolustusteollisuuden verkosto Defence Industry Dialogue.
Häkäpönttöauto
Häkäpönttöauton käyttö
Puukaasuttimien käytön vuoksi häkämyrkytyksistä muodostui sota- ja pulavuosina autonkuljettajien sekä autokorjaamojen ja huoltoasemien työntekijöiden ammattitauti. Lääketieteen tohtori, professori Leo Noro arvioi, että jatkosodan aikana yli 60 prosenttia autonkuljettajista oli saanut jonkinasteisen häkämyrkytyksen. Ongelman laajakantoisuutta kuvasi, että Suomen Punainen Risti ja Tapaturmantorjuntayhdistys tuottivat vuonna 1945 opetuselokuvan Häkäkaasu – myrkkykaasu, josta Suomen Ammattiliittojen Keskusjärjestö (SAK) lunasti kopion omaan käyttöönsä. Autoalan työntekijöiden terveysongelmat käynnistivät tapahtumasarjan, joka johti Ammattilääketieteen tutkimussäätiön perustamiseen ja myöhemmin Työterveyslaitoksen syntyyn.
Häkäpöntöistä luopuminen
Puukaasuttimien käytön hankaluuden sekä niiden aiheuttamien häkämyrkytysten ja tulipalojen vuoksi kaasutinlaitteistoja alettiin poistaa autoista heti bensiinin saannin helpottuessa sotien jälkeen. Esimerkiksi Helsingin Sanomat kirjoitti helmikuussa 1947, että raskas autoliikenne tulee siirtymään bensiinin käyttöön saman vuoden kesään mennessä, ja että vähitellen helpotuksia tulisi myös yksityisille henkilöautoille.
AmCham Finland
Toiminta
Amcham Finlandin toimipaikka sijaitsee Helsingissä. Organisaation toimintakieli on englanti.
Johto
Ylintä päätösvaltaa käyttää yhdistyksen vuosikokous, joka järjestetään perinteisesti maalis-huhtikuussa. Se valitsee yhdistyksen hallituksen kahden vuoden kaudeksi kerrallaan.
Hallituksen puheenjohtajana on August Associates Partneri Tomi Ere ja varapuheenjohtajana Nordic Region Bayerin toimitusjohtaja Miriam Holstein.
Amchamin toimintaa on vuodesta 2018 johtanut Alexandra Pasternak-Jackson. Vuosina 2007 - 2017 Amcham Finlandia johti Kristiina Helenius.
Historia
Ensimmäiseen Amcham Finlandin perustamista ideoineeseen kokoukseen vuonna 2005 osallistuivat eri yrityksiä edustaneet Natasha Seeley, Heikki Jaatinen, Will Cardwell, Mark Sutton sekä Teppo Rantanen. Kokouksen isännöi Yhdysvaltain Suomen-suurlähetystön tuolloinen kaupallinen neuvos Robert Peaslee.
Rekrytoituaan 50 yritystä perustajajäseniksi ryhmä rekisteröi yhdistyksen syyskuussa 2005. Natasha Seeley johti organisaatiota 2005 – 2007.
Suomi oli Euroopan viimeinen maa, johon perustettiin kansainvälisen Amcham -verkostoon kuuluva kauppakamari.
Vuonna 1958 perustettu Helsingin suomalais-amerikkalainen kauppakamari FACC yhdistyi vuonna 2010 Amcham Finlandin kanssa. Samalla Amcham laajensi fokuksensa yleiskansainväliseksi. Strategian muutos perustui huomiolle siitä, että liiketoiminnan kansainvälistyessä ja globaalistuessa yritykset haluavat keskittää resurssejaan ja toimia mahdollisimman laajapohjaisesti. Kansallisvaltiot ja kansallisuus eivät määritä liiketoimintaa samalla tavoin kuin ennen. Samalla Suomelle on enemmän hyötyä yhdestä suuremmasta kansainvälisestä verkostosta kuin monesta pienestä bilateraalisesta kauppakamarista, joiden toiminta jää helposti pienimuotoiseksi.
EAPOL
EAPOL-Start käynnistää tunnistautumisprosessin ja EAPOLLogoff lopettaa istunnon, jonka jälkeen portti lopettaa liikenteen välittämisen. EAPOLKey:n avulla pystytään välittämään käytettäviä salaus- ja allekirjoitusavaimia. Viimeksi mainitun viestityypin avulla pystytään tarkkailemaan epäonnistuneita autentikointiyrityksiä. Packet Body Length- kertoo hyötykuorman pituuden. Varsinainen hyötykuorma on Packet Body -kentässä.
Espoon betoniporsaat
thumb|[[Pekka Jylhän suunnittelema sininen betonipossu laiduntaa nykyään Tohmajärvellä kunnanviraston seinustalla seuranaan tuntematonta alkuperää oleva puinen possu.]] Espoon betoniporsaat olivat kuvanveistäjä Pekka Jylhän suunnittelemia vaaleansinisiä sian muotoisia katukalusteita. Ne poistettiin Espoon keskuksesta kaupungin virastotalojen lähistöltä alkuvuodesta 2001 alueen kaunistamista pohtineen kaupunginjohtaja Marketta Kokkosen vetämän johtoryhmän päätöksellä.
Betoniporsaista syntyi kiista, sillä monien mielestä ne olivat kalliita, mauttomia ja vaarallisiakin, koska lapset kiipeilivät niiden päällä vilkasliikenteisen kadun keskikorokkeella. Niiden arveltiin myös sopivan huonosti kaupungin imagoon.
Yksi kommentoijista, Kanta-Espoon seurakunnan kappalainen Marja-Liisa Nokelainen, oli maininnut johtoryhmälle: "Sika on saastainen eläin tiettyjen etnisten ryhmien keskuudessa." Porsaiden arveltiin loukkaavan alueella asuvia muslimeja. Pastori Nokelainen kertoi Helsingin Sanomien mukaan, että hänen lausumansa ei johtunut muslimeilta tulleista vaatimuksista. "Kukaan ei ole vaatinut mitään. Minä vain mainitsin sian symboliikasta." Asiasta jäi pastorin etnisiä ryhmiä koskeneen kommentin johdosta elämään kaupunkitarina, jonka mukaan porsaat oli poistettu muslimien vaatimuksesta. Todellisuudessa muslimiyhteisö ei osallistunut keskusteluun. Tiedotusvälineet kertoivat asiasta näkyvästi, ja väärän tiedon oikaisi ainakin Hufvudstadsbladet ja Helsingin Sanomat.
Alkuperäiset Espoosta poistetut possut päätyivät Tohmajärven kunnantalon pihalle. Ne paljastettiin tohmajärvisen kirjailijan Maiju Lassilan innostamana syksyllä 2002. Tohmajärven pitäjäpäivien yhteydessä järjestettiin porsaiden nimistä kilpailu, jonka tuloksena porsaat saivat nimikseen Maiju ja Lassi. Lassi koki sittemmin tapaturman, jonka vuoksi hän joutui korjaamolle. Lassin korvaa ei ole vieläkään pystytty korjaamaan, mutta Maijun kaverina on nykyisin puinen sijainen.
Sarjavalmisteisia betoniporsaita ilmestyi syksyllä 2013 keltaisina myös espoolaisen kauppaliikkeen sisäänkäynnin lähelle. Ne asennettiin paikalle turvallisuuden takia, eli porsaat estävät autoilijoita ajamasta väärään paikkaan. Ketjujohtajan mukaan ajateltiin myös, että possut ovat lystikkäitä ja lapset tykkäävät niistä. Mitään negatiivista ei hänen korviinsa porsaista ollut kantautunut.
Maurice Durquetty
Maurice Durquetty (synnyin- ja kuolinajat ei tiedossa) oli ranskalainen pelotari ja olympiamitalisti. Hän voitti hopeaa Pariisin olympialaisissa 1900 yhdessä parinsa Etchegarayn kanssa.
Mladen Ivanić
Mladen Ivanić (s. 16. syyskuuta 1958 Sanski Most) on bosnialainen serbipoliitikko. Hän oli Bosnian sosialistisen tasavallan silloisen yhdeksänjäsenisen presidenttineuvoston jäsen 1988–1991, Serbitasavallan pääministeri 2001–2003, Bosnian ulkoministeri 2003–2007, Bosnian parlamentin ylähuoneen (Dom Naroda) puhemies 2008–2009. Hänet valittiin Bosnian presidenttineuvostoon lokakuun 2014 vaaleissa.
Ivanić opiskeli taloustieteitä Banja Lukan yliopistossa ja myöhemmin Belgradin yliopistossa, josta hän väitteli tohtoriksi 1988 ja jossa hän on työskennellyt siitä lähtien.
Ivanić on johtanut keskustaoikeistolaista PDP-puoluetta sen perustamisesta vuodesta 1999.
Kurgan
Historia
Kurgan on yksi Siperian vanhimmista kaupungeista. Noin vuonna 1662 venäläiset perustivat linnoitetun asutuksen nimellä Tsarjovo Gorodištše (Царёво Городище). Siitä tuli kaupunki vuonna 1782 ja se nimettiin uudelleen Kurganiksi. Nimi tulee suurta hautakumpua merkitsevästä turkkilaisperäisestä sanasta kurgan, joita paikalla on useita.
Dan Petrescu
Dan Petrescu (s. 22. joulukuuta 1967 Bukarest) on romanialainen jalkapallovalmentaja ja entinen puolustaja. Kesäkuusta 2018 lähtien hän on toiminut kiinalaisseura Guizhoun päävalmentajana.
Pelaajaurallaan Petrescu edusti muun muassa Valioliigan Chelseaa ja pelasi Romanian maajoukkueessa 95 maaottelua.
Seurajoukkueessa
Petrescu aloitti pelaamisen Steaua Bukarestin juniorijoukkueissa ja nousi sen edustusjoukkueeseen 1986. Hän ei kuitenkaan heti mahtunut Steauan kokoonpanoon, joten hän vietti yhden kauden lainalla FC Oltissa. Lainalta paluun jälkeen Petrescu murtautui Steauan kokoonpanoon ja oli mukana Steauan päästessä Euroopan Cupissa välieriin 1988 ja finaaliin 1989.
Vuonna 1991 Petrescu siirtyi Italiaan Serie A:n US Foggiaan ja kaksi vuotta myöhemmin Genoaan. Italiasta Petrescu suuntasi Valioliigaan 1994. Aluksi hän pelasi puolitoista kautta Sheffield Wednesdayssa, josta hän siirtyi kesken kauden 1995–1996 Chelseaan. Petrescu pelasi seurassa viisi vuotta, joiden aikana hän voitti FA Cupin 1997 sekä liigacupin ja Cup-voittajien cupin 1998. Petrescun Chelsea-ura loppui vuonna 2000 erimielisyyksiin seuran valmentajan, Gianluca Viallin, kanssa. Chelseasta lähdön jälkeen hän pelasi Englannissa vielä kaksi kautta Bradford Cityssä ja Southamptonissa.
Petrescu palasi Romaniaan 2002 ja pelasi ennen lopettamistaan vielä yhden kauden FC Naţionalissa.
Maajoukkueessa
Petrescu pelasi ensimmäisen maaottelunsa Romania maajoukkueessa 1989. Hän ei loukkaantumisen vuoksi päässyt mukaan 1990 MM-kisoihin, mutta oli mukana Romanian joukkueessa 1994 MM-kisoissa, 1996 EM-kisoissa, 1998 MM-kisoissa ja 2000 EM-kisoissa.
Petrescu pelasi maajoukkueessa kaikkiaan 95 maaottelua, joissa hän teki 12 maalia.
Ura valmentajana
Pelaajauran jälkeen Petrescu ryhtyi valmentajaksi. Hänen ensimmäinen pestinsä Rapid Bukarestin valmentajana vuonna 2004 kesti vain neljä kuukautta. Tammikuussa 2006 hänet palkattiin puolalaisen Wisła Krakówin valmentajaksi. Petrescu johdatti seuran liigassa toiseksi, mutta hänet erotettiin syyskuussa huonosti alkaneen uuden kauden takia.
Viikkoa myöhemmin Petrescu nimitettiin Romanian pääsarjaan juuri nousseen FC Unirea Urzicenin valmentajaksi. Unirea Urziceni nousi Petrescun valmennuksessa Romanian mestariksi kaudella 2008–2009. Petrescu jätti yllättäen Unirea Urzicenin joulukuussa 2009, vaikka joukkue oli hänen valmennuksessaan pelannut hyvin Mestarien liigassakin.
Pian Unireasta lähtönsä jälkeen Petrescu allekirjoitti viisivuotisen sopimuksen Venäjän 1. divisioonassa pelaavan FK Kuban Krasnodarin kanssa. Petrescu johdatti Kubanin 1. divisioonan mestariksi heti debyyttikaudellaan. Joukkueen puolustus oli sarjan paras, sillä se päästi 38 ottelussa vain 20 maalia. Petrescu jatkoi seuran valmentajana kaudella 2011/12, ja Kuban oli hienosti Venäjän liigassa kahdeksas. Petrescu erosti Kubanin valmentajan tehtävistä yllättäen 14. elokuuta 2012. Kolme päivää myöhemmin hänestä tuli FK Dynamo Moskovan uusi päävalmentaja. Petrescu luotsasi Dynamon kaudella 2012/13 Venäjän liigassa seitsemänneksi. Kaudella 2013/14 joukkue taisteli pitkään aivan kärkisijoista, mutta talvitauon jälkeen peliesitykset heikkenivät ja Mestarien liigaan oikeuttavat kärkisijat alkoivat karata. Lopulta Petrescun kohtaloksi koitui 4–0 vierastappio sarjajumbo FK Anži Mahatškalalle huhtikuun alussa 2014. Neljäntenä, seitsemän pistettä Mestarien liigaan oikeuttavasta kakkossijasta majaillut Dynamo erotti Petrescun 8. huhtikuuta.
Kesäkuussa 2014 Petrescu palasi valmennustehtäviin qatarilaisen Al-Arabin peräsimessä. Hän sai kuitenkin potkut seurasta jo joulukuussa. Kesäkuussa 2015 hänestä tuli Târgu Mureșin päävalmentaja. Petrescu luotsasi seuran Romanian supercupin voittoon ensimmäisessä ottelussaan. Hän jätti talousvaikeuksista kärsineen joukkueen voittoisan ottelun jälkeen ja siirtyi Kiinan Superliigassa pelaavan Jiangsu Suningin päävalmentajaksi. Petrescu luotsasi seuran kaudella 2015 liigassa kahdeksanneksi. Kiinan cupissa seura voitti historiansa ensimmäisen mestaruuden voittamalla Shanghai Greenlandin toisen osaottelun jatkoaikamaalilla 1–0. Seuran peliesitykset Kiinan liigassa ja AFC Champions Leaguessa eivät kuitenkaan olleet yhtä hyviä ja lopulta Petrescu sai potkut kesäkuun alussa 2016.
Lokakuun lopussa 2016 Petrescu jatkoi uraansa Arabiemiraateissa Al-Nasrin päävalmentajana. Hän luotsasi Al-Nasrin Arabiemiirikuntien President's Cupin finaaliin, jossa Al-Wahda SC oli parempi. Kauden jälkeen Petrescu jätti seuran.
Kesäkuussa 2017 Petrescusta tuli CFR Cluj'n päävalmentaja. Petrescun johdolla Cluj voitti Romanian mestaruuden kaudella 2017/18. Kauden jälkeen Petrescu siirtyi Kiinan Superliigan Guizhoun päävalmentajaksi.
Meriitit valmentajana
Venäjän 1. divisioona: 2010
Brittiläinen XIII armeijakunta
Brittiläinen XIII armeijakunta oli brittiarmeijan armeijakunta ensimmäisessä ja toisessa maailmansodassa.
Ensimmäinen maailmansota
Armeijakunta muodostettiin 15. marraskuuta 1915 ja sen komentajaksi tuli Walter N. Congreve. Armeijakunta osallistui Sommen taisteluun vuonna 1916 sekä Arrasin toiseen taisteluun vuonna 1917.
Kalvorakkula
Kalvorakkula eli vesikkeli on solussa sijaitseva pieni rakkula, jonka erottaa solulimasta vähintään yksi kalvokerros. Kalvorakkulat kuljettavat, varastoivat ja hajottavat solujen sisäisten toimintojen tuotteita tai jätteitä. Kalvorakkulaa ympäröivän kalvon rakenne on sama kuin solukalvon.
Kalvorakkulat mahdollistavat solun tehokkaan aineenvaihdunnan, solunsisäisen kuljetuksen ja entsyymien varastoinnin. Koska kalvorakkulan sisäinen ympäristö voi poiketa runsaasti soluliman olosuhteista, se mahdollistaa myös monien erilaisten biokemiallisten reaktioiden suorittamisen niiden sisällä. Suuri osa kalvorakkuloista valmistuu Golgin laitteessa, mutta niitä muodostuu myös solulimakalvostolla ja solukalvolla.
Eri tyyppisiä kalvorakkuloita
Kuljetuskalvorakkulat pystyvät kuljettamaan aineita solun ulkopuolelta sisälle tai vain solun sisällä, esimerkiksi karkeasta solulimakalvostosta Golgin laitteeseen. Soluja syövät kalvorakkulat eli endosomit kuljettavat solusyönnin kautta solun ulkopuolelta otettuja molekyylejä lysosomeihin, jotka myös ovat kalvorakkuloita. Solusyönnissä solukalvoon muodostuu pieni syvennys, joka myöhemmin kuroutuu kiinni soluun haluttava aine sisällään. Muodostunut endosomi kuroutuu irti solun sisään ja se voi luovuttaa sisältönsä jonkin toisen soluelimen jatkokäsittelyyn tai käsitellä sen itse. Jos muodostuvat rakkulat ovat pieniä nesterakkuloita, kutsutaan tapahtumaa pinosytoosiksi, muulloin puhutaan fagosytoosista. Fagosytoottiset kalvorakkulat eli fagosomit siis hoitavat kuljetusta solun ulkopuolelta solun sisäpuolelle.
Esimerkki erikoistuneesta kalvorakkulasta ovat hermoliitosten kalvorakkulat, jotka sijaitsevat hermopäätteissä. Ne varastoivat hermovälittäjäaineita.
Hanken Svenska handelshögskolan
Hanken Svenska handelshögskolan on ruotsinkielinen, akkreditoitu kauppakorkeakoulu Helsingissä ja Vaasassa. Hanken perustettiin vuonna 1909, ja se on korkeakouluna toiseksi vanhin kauppakorkeakoulu Suomessa ja Pohjois-Euroopan vanhimpia. Hanken on Suomen ainoa kauppakorkeakoulu, joka ei kuulu muiden korkeakoulujen kanssa yhteiseen kokonaisuuteen.
Hanken tarjoaa kandidaatti- ja maisterintutkintoja ruotsiksi ja maisterin- ja tohtorinopintoja englanniksi. Myös Hankenin MBA-ohjelmat ovat englanninkielisiä. The Financial Times on sijoittanut Hankenin Masters in Management -ohjelman sijalle 67 vuonna 2015 ja sijalle 69 vuonna 2016. Hanken on myös valittu globaalissa U-Multirank-yliopistosijoituksessa tutkimus- ja julkaisuyhteistyön alalla maailman viidenneksi parhaaksi yliopistoksi.
Hankenilla on yli 13 700 alumnia 70 maassa.
Historia
Hanken on perustettu vuonna 1909 nimellä Högre Svenska Handelsläroverket i Helsingfors. Hanken on Tukholman kauppakorkeakoulun jälkeen Pohjois-Euroopan vanhimpia kauppakorkeakouluja.
Vaikka Hanken perustettiinkin kaksi vuotta ennen suomenkielistä Kauppakorkeakoulua, suomenkielinen perustettiin suoraan korkeakouluksi kun Hanken toimi kuitenkin kauden 1909-1927 kauppaoppilaitoksena, ilman täyttä korkeakoulustatusta. Vuonna 1927 Hanken sai täydet korkeakouluoikeudet. Siten se on korkeakouluna toiseksi vanhin kauppakorkeakoulu Suomessa.
Vuonna 1927 yliopisto sai nykyisen nimensä Svenska handelshögskolan i Helsingfors samalla kun siitä tuli virallisesti korkeakoulu. Vuotta myöhemmin koulu otti käyttöön kauppatieteen kandidaatti -tutkinnon, silloista ekonomintutkintoa ylemmän tutkintotason, kun taas ensimmäiset professuurit (viisi kappaletta) otettiin käyttöön vuonna 1934, oppilaitoksen täyttäessä neljännesvuosisadan. Ensimmäinen väitöskirja (Axel Grandell) väiteltiin vuonna 1944, heti kun valtiovalta oli myöntänyt 1944 Hankenille oikeudet jatkotutkintojen antamiseen.
Hanken oli ensimmäinen kauppakorkeakoulu Suomessa, joka otti käyttöön pakollisen ulkomaan työharjoittelu- tai opiskelujakson kandidaatintutkinnon opiskelijoille.
Hallinto
Hankenin toimintaa ohjaa yliopistokollegio, hallitus, rehtori ja akateemisten asioiden neuvosto. Korkein päättävä toimielin on yliopistokollegio. Fazerin konsernijohtaja Christoph Vitzthum on Hankenin hallituksen puheenjohtaja.
Hankenin rehtori vuosina 2015–2022 oli professori Karen Spens, ja hänen seuraajansa on Ingmar Björkman. Rehtorin toimikausi on viisi vuotta. Rehtorilla on yliopistolain mukaan yleinen päätösvalta, toisin sanoen hän johtaa yliopistoa, vastaa hallituksen päätösten valmistelusta ja toteuttamisesta sekä päättää kaikista kysymyksistä, jotka eivät kuulu muiden toimielimien päätösvallan piiriin.
Opiskelijoita edustaa jokaisessa päättävässä toimielimessä aina ainakin yksi opiskelija.
Laitokset
Hankenilla tutkitaan ja opetetaan kuudella eri laitoksella. Näitä johtaa laitoksen johtaja ja laitosneuvosto.
Koulutusohjelmat
Hanken tarjoaa koulutusta maisteritasolla sekä ruotsiksi että englanniksi; sen sijaan kandidaattiohjelmat ovat ruotsinkielisiä. Hankenilla on myös englanninkieliset tohtori- ja MBA-ohjelmat.
Helsingissä
Kandidaatin tutkinto-ohjelma Hankenilla kestää kolme vuotta ja sisältää 3–6 kuukauden ulkomailla oleskelun. Kandidaattitason opiskelija saa myös suoraan oikeuden maisteritason tutkinnon suorittamiseen, mikä kestää kaksi vuotta. Helsingissä opiskelevat voivat valita pääaineensa seuraavista aineista:
Maisteritaso
Hankenin maisteriohjelmat ovat kaksivuotisia englannin- tai ruotsinkielisiä. Ruotsinkielisessä ohjelmassa voi edellä mainittujen lisäksi valita pääaineeksi oppiaineyhdistelmän logistiikka ja yhteiskuntavastuu. Tähän ruotsinkieliseen maisteritason pääaineeseen tulee opiskelijoita etenkin tradenomitutkinnon suorittaneista Arcadan ja Novian amk-kasvateista: helsinkiläisen Arcada-ammattikorkeakoulun kanssa Hankenilla on sopimus sisäänotosta, eli voidaan sanoa että Hanken on ulkoistanut logistiikan kanditason opintojen tuottamisen Arcadalle.
Yliopistotilastollisesti Hankenin maisterikoulutus jakautuu kahtia yhteiskuntatieteellisen alan kansantaloustiede (nationalekonomi) pääaineena suoritettavaan maisterintutkintoon ja laajaan, monipääaineiseen, Liiketaloustieteen maisteriohjelmaan johon kuuluvat kaikki muut. Muut kuin kansantaloustieteen oppiaineet ovat liiketaloustieteellisiä eli företagsekonomi-maisteritutkintoja.
Opinnot ovat enimmäkseen syventäviä opintoja, mikä vaatii sen, että hakija on suorittanut vähintään 60 {lähde?!? luulin että se on 30} opintopistettä taloutta aiemmassa tutkinnossaan.
Hankenilla on kuusi englanninkielistä maisteriohjelmaa: Master’s Degree Programme in Business and Management, Corporate Governance, Economics, Finance and Accounting, General Management ja Intellectual Property Law. Joissakin ohjelmissa opiskelijat voivat valita pääaineen, kuten Business and Management -ohjelmassa, jossa opiskelijat voivat valita joko International Strategy and Sustainabilityn, Marketingin tai Humanitarian Logisticsin.
Jatko-opinnot
Hankenin tohtoriohjelmat vastaavat neljän vuoden täyspäiväisiä opintoja, joista noin vuosi täytetään pääasiassa harjoitustöillä. Kurssit koostuvat 44 opintopisteestä pääaineessa ja 16 opintopisteestä yleisessä metodologiassa, tieteenfilosofiassa tai vastaavassa. Loput tutkimukset koostuvat tutkielmasta.
Acehin rauhanneuvottelut
Acehin rauhanneuvotteluja on Indonesian hallituksen ja GAM:in kanssa käyty 2000-luvulla useita kertoja Acehin konfliktin ratkaisemiseksi. Ensimmäisillä kerroilla Genevessä Henry Dunant -keskuksen välityksellä käydyistä neuvotteluista oli tuloksena Joint Agreement on a Humanitarian Pause in Acehiksi kutsuttu sopimus 12. toukokuuta 2000.
Hanken Svenska handelshögskolan
Vaihto-opinnot
Kandidaatintutkintoon kuuluu kaikilla Hankenin opiskelijoilla opiskelijavaihto tai työharjoittelu ulkomailla. Opiskelijat voivat valita yli 120 yliopistosta. Vuosittain lähtee ulkomaille lukukaudeksi tai koko lukuvuodeksi noin 250 opiskelijaa. Hanken ottaa vuosittain vastaan noin 150 vaihto-opiskelijaa.
Vahvuuksia
Tutkijat tekevät Hankenilla perustutkimusta, soveltavaa tutkimusta ja tilaustutkimuksia. Hankenin tutkijat osallistuvat usein monitieteellisiin projektiryhmiin kansallisten ja kansainvälisten tutkijoiden kanssa sekä tiiviissä yhteistyössä elinkeinoelämän kanssa. Suomen Akatemian raportin mukaan Hankenin tutkimuksen indeksiarvo on 1,4 maailman keskiarvoon 1 verrattuna. U-Multirankissa Hanken sijoittuu viidenneksi parhaaksi tutkimuksessa ja julkaisuyhteistyössä. Hanken sijoittuu erityisen hyvin lainausfrekvenssissä, top-lainatuissa julkaisuissa ja kansainvälisissä yhteisjulkaisuissa.
Acehin rauhanneuvottelut
Joulukuun aselevosta yritykseen toukokuun 2003 rauhansopimukseksi
Neuvottelut Tokiossa 14. toukokuuta–17. toukokuuta 2003 eivät johtaneet tuloksiin ja Indonesian presidentti julisti 18. toukokuuta sotatilan alkavaksi seuraavana päivänä. Viisi GAM:in neuvottelijaa vangittiin ja heidät tuomittiin pitkiin vankeusrangaistuksiin aktivismistaan.
Honkarakenne
Honkarakenne Oyj eli Honka on suomalainen hirsitalovalmistaja. Honka on myös yhtiön rekisteröimä tavaramerkki.
Acehin rauhanneuvottelut
Neuvottelut kariutuvat ja Indonesia hyökkää
Indonesian 19. toukokuuta prikaatikenraali Bambang Darmanon johdolla alkaneeseen sotilasoperaatioon oli varattu varoja noin 200 miljoonan dollarin arvosta, mistä tuli Indonesian kallein sotilasoperaation vuoden 1975 jälkeen, kun se otti haltuunsa Portugalista juuri itsenäistyneen Itä-Timorin. Noin 35 000 poliisia ja sotilasta hyökkäsi 5 000 GAM:in aktivistia vastaan. ITN:ää epäiltiin joukkosurmista.
Hanken Svenska handelshögskolan
Vahvuuksia
Hankenilla on neljä vahvuusaluetta tutkimuksessa:
Tutkimus- ja osaamiskeskukset
Hankenin tutkimus- ja osaamiskeskukset koordinoivat opetusta, edistävät tutkimusta ja tarjoavat kattavia tieto- ja koulutuspalveluita. Keskukset kuuluvat Hankenin laitoksiin ja toimivat tiiviissä yhteistyössä elinkeinoelämän kanssa:
Honkarakenne
Yhtiön tuotekehityksen kärkituote on vuonna 2008 julkistettu painumaton hirsi, joka mahdollistaa energiatehokkaan rakentamisen ja hirren monipuolisen yhdistelyn muihin rakennusmateriaaleihin.
Acehin rauhanneuvottelut
Neuvottelut kariutuvat ja Indonesia hyökkää
22. toukokuuta Indonesian vahvisti joukkoja suojelemaan kouluja sekä varmistamaan Acehin itsenäisyysliike ja Exxon Mobilin kaasulaitoksen Lhokseumawessa.
Hanken Svenska handelshögskolan
Akkreditointi
Hankenin Masters in Management -ohjelma sijoittui Financial Timesin sijoituksessa vuonna 2015 sijalle 67. ja vuonna 2016 sijalle 69. U-Multirank on sijoittanut Hankenin tutkimus- ja julkaisuyhteistyössä viidenneksi. Hanken sijoittuu erityisen hyvin lainausfrekvenssissä, top-lainatuissa julkaisuissa sekä kansainvälisissä yhteisjulkaisuissa.
Lisäksi Hanken on Principles of Responsible Management Education (PRME) Champion eli korkeakoulu, joka on sitoutunut PRME:n tehtävään, joka on muun muassa sitoutunut kehittämään maailmanlaajuisesti vastuullista johtajuutta johtamisen koulutuksessa ja tutkimuksessa. Hanken on yksi 29:stä PRME Champion -korkeakoulusta.
Acehin rauhanneuvottelut
Suomalainen kontakti ja Martti Ahtisaaren johtamat neuvottelut
Edellisen kerran GAM:n ja Indonesian hallituksen väliset neuvottelut katkesivat Tokiossa 2003. Neuvotteluja edelsi GAM:in viiden rauhanneuvottelijan pidätys. Indonesian presidentti Megawati Sukarnoputri julisti Acehiin sotatilan 19. toukokuuta 2003. Indonesian sotavoimista (TNI) ja kansallisen poliisin joukoista koostuva noin 35 000 miehen vahvuinen joukko jatkoi taistelua noin 5 000 GAM-sissiä vastaan. Vuosina 2000–2003 oli GAM:in ja Indonesian hallituksen välisten rauhanneuvottelujen välittäjänä toiminut itsenäinen sveitsiläinen Henry Dunant Centre for Humanitarian Dialogue (HDC) -järjestö. Osapuolet sopivat sen avustuksella ensin Acehin humanitaarisesta tauosta (2000) ja allekirjoittivat myöhemmin vihollisuuksien lopettamissopimuksena (CoHA) tunnetun aseleposopimuksen (9.12.2002). Vaikka aseleposopimus romahtikin muutamassa kuukaudessa eikä Tokiossa vielä löytynyt tahtoa ratkaista Acehin poliittista ongelmaa siviilikeinoin, jatkuivat hiljaiset, epäviralliset tunnustelut monella taholla.
Honkarakenne
Honkarakenteen tehdas toimii Karstulassa, Keski-Suomessa. Vuoteen 2018 mennessä Honkarakenne oli toimittanut noin 85 000 hirsitaloa yli 50 eri maahan.
Hanken Svenska handelshögskolan
Akkreditointi
Hankenista tuli EQUIS-akkreditoitu koulu vuonna 2000. Akkreditointi uusittiin vuonna 2005. Hanken Executive MBA on AMBA-akkreditoitu vuodesta 2008. AMBA akkreditointi muodostaa nykyään maailmanlaajuisen standardin MBA-ohjelmille.
Acehin rauhanneuvottelut
Suomalainen kontakti ja Martti Ahtisaaren johtamat neuvottelut
Christensenin ansioksi voidaan katsoa ajatus neuvottelujen tuomisesta Suomeen presidentti Martti Ahtisaaren ja hänen johtamansa Crisis Management Initiativen välitykseen. Erityisen merkityksellistä oli rauhantunnusteluja tukeneen Susilo Bambang Yudhoyonon valinta Indonesian presidentiksi lokakuussa 2004 Jusuf Kalla varapresidenttinään. Indonesian hallitus salli Christensenin tavata viittä pitkiin vankeusrangaistuksiin tuomittua GAM:n neuvottelijaa tunnin ajan. Myös GAM oli etsinyt uusia rauhanneuvottelukanavia. Jo helmikuussa 2004 olivat indonesialainen ministeri Farid Husain ja Christensen tavanneet Helsingissä Martti Ahtisaaren rauhanneuvottelujen välittämisen tunnustelemiseksi.
Hanken Svenska handelshögskolan
Akkreditointi
Hanken sai AACSB akkreditoinnin marraskuussa 2015. Siten Hanken on saanut Triple Crown -tunnuksen.
Hyönteinen (albumi)
Musiikillisesti levy on hieman kevyempi kuin edeltäjänsä, vuonna 2007 julkaistu Kalliot leikkaa. Se on myös kestoltaan huomattavasti edellisiä albumeja lyhyempi, esimerkiksi Kalliot leikkaa oli lähes 20 minuuttia pidempi. Kriitikot eivät albumista juurikaan innostuneet, vaan sitä pidettiin pääsääntöisesti Liekin uran heikoimpana. Levyn kannen on muiden yhtyeen albumien tapaan tehnyt sarjakuvataiteilija Jenni Rope.
Hanken Svenska handelshögskolan
Ylioppilaskunta
Hankenin ylioppilaskunta perustettiin vuonna 1909 nimellä Kamratföreningen Niord. Vuosien aikana ylioppilaskunnalla on ollut lukuisia nimiä ja rakenteita. Nykyisen asemansa Hankenin ylioppilaskunta sai Suomen korkeakoulujen uudistuksen yhteydessä 1979. Hankenin ylioppilaskunta on nykyisin yli 2000 jäsenensä palvelu- ja etujärjestö. Kaikki Hankenin opiskelijat ovat ylioppilaskunnan jäseniä.
Alumnit
Hankenilla on noin 13 700 alumnia yli 70 maassa. Tunnettuja alumneja:
Honkarakenne
Honkarakenne on ollut pörssiyhtiö vuodesta 1987 lähtien. Sen B-osakkeet ovat nykyään Helsingin pörssin Small Cap -listalla.
Acehin rauhanneuvottelut
Suomalainen kontakti ja Martti Ahtisaaren johtamat neuvottelut
Alkuvuonna 2005 GAM:in Ruotsissa oleva johto suostui Juha Christensénin yhteydenpidosta neuvottelemaan presidentti Martti Ahtisaaren toimiston välityksellä uudesta rauhansopimuksesta.
Honkarakenne
1958–1999
Honkarakenteen juuret ovat vuonna 1958 toimintansa Lieksan Hattuvaarassa aloittaneesta Sahaus- ja Höyläysliike Veljekset Saarelaisesta. Kenttäsirkkeliä ja höyläkonetta hyödyntävässä yrityksessä oli aluksi mukana kolme veljestä, Viljo, Arvo ja Reino Saarelainen. Heidän liikeideansa oli kehittää hirsimökkien teollista valmistusta, jota Suomessa ei siihen aikaan vielä käytännössä harjoitettu. Osa työstökoneistakin kehitettiin itse, kuten esimerkiksi pyöröhirsikone.
Acehin rauhanneuvottelut
Suomalainen kontakti ja Martti Ahtisaaren johtamat neuvottelut
Neuvottelut alkoivat 27. tammikuuta 2005, kun Indonesian hallituksen ja GAM:in edustajat tapasivat toisensa Vantaan Königstedtin kartanossa. Viiden neuvottelukierroksen jälkeen GAM suostui luopumaan ehdottomasta itsenäisyysvaatimuksestaan ja Indonesian hallitus suostui vetämään muualta tuodut joukkonsa Acehista.
Honkarakenne
1958–1999
Yhtiön ensimmäinen koneellisesti valmistettu pyöröhirsihuvila syntyi vuonna 1963, samoin kuin yrityksen ensimmäinen oma huvilamallisto. Mökit olivat tehdasvalmisteisia, mutta ne olivat muunneltavissa. Vuonna 1964 myös Nestori ja Eino Saarelainen tulivat mukaan yritykseen, jonka nimeksi muutettiin Honkatuote Veljekset Saarelainen.
Acehin rauhanneuvottelut
Suomalainen kontakti ja Martti Ahtisaaren johtamat neuvottelut
Rauhansopimus allekirjoitettiin 15. elokuuta 2005 Helsingissä valtioneuvoston juhlahuoneistossa Smolnassa. Allekirjoittajat olivat Indonesian oikeusministeri Hamid Awaluddin ja Vapaa Aceh-liikkeen johtaja Malik Mahmud. Allekirjoitusta todisti ulkoministeri Erkki Tuomioja.
Honkarakenne
1958–1999
Eino Saarelainen alkoi yrityksen myyntiedustajaksi Etelä-Suomessa ja vuonna 1965 avattiin myyntikonttori Helsinkiin Kaisaniemenkadulla. Vuonna 1966 Tuusulaan rakennettiin yhtiön ensimmäinen näyttelytalo, Eino Saarelaisen omakotitalon viereen. Kun myynti kasvoi, Lieksan tehtaan tuotantokapasiteetti kävi liian pieneksi. Kasvuun tarvittavaa pääomaa hankittiin laajentamalla yrityksen omistajapohjaa. Veljesten osuus Honkatuote Oy:ssa oli kolmannes. Viljo Saarelaista seurasi toimitusjohtajana Heikki Nevalainen. Saarelaisen veljekset etsivät uusia haasteita, vain Arvo Saarelainen jatkoi Lieksassa työnjohtajana. Viljo ja Eino Saarelainen myivät Honkatuotteen valmistamia mökkejä Tuusulan näyttelyalueella ja Nestori ja Reino Saarelainen pystyttivät asiakkaiden tilaamia mökkejä.
Acehin rauhanneuvottelut
Suomalaispainotteinen valvontajoukko
Jo 11. elokuuta 2005 Suomesta lähti 12 asiantuntijan joukko valvomaan rauhansopimuksen toimeenpanon edellytyksiä: Indonesian armeijan ei-paikallisten joukkojen vetäytymistä ja GAM:in aseistariisuntaa. Kaiken kaikkiaan ulkomaalaisia etujoukon asiantuntijatarkkailijoita pitäisi olla 50, mistä suomalaisia 12. Suurempi tarkkailujoukko lähetetään rauhansopimuksen tultua allekirjoitetuksi syyskuussa, jolloin kokonaisvahvuus on 238 ulkomaalaista tarkkailijaa, joista 29 on suomalaisia. Asiaa hoitaa sisäasiainministeriön siviilikriisinhallinnan yksikkö.
Maine (yhteiskunta)
Maine on yleisön yleinen mielipide ihmisestä, yhteisöstä tai yrityksestä. Maineeseen liittyy kohteestaan aina jonkinlainen arviointi, joka voi olla hyvä tai huono ja joka erottaa kohteen toisesta vastaavasta. Maineessa on siis kysymys hyvästä tai pahasta, kauniista tai rumasta, tai periaatteessa mistä tahansa muusta arvokkaana pidetystä.
Esimerkiksi yrityksen maine on sen sidosryhmien tekemä arviointi, joka perustuu mielikuviin ja kokemuksiin. Maine syntyy, kun yritys ja sen sidosryhmät kohtaavat erilaisissa vuorovaikutustilanteissa. Maine leviää yrityksestä kerrotuissa arvottavissa tarinoissa, jotka kiertävät sidosryhmissä ja joiden rakentumiseen vaikuttavat yhtäältä sidosryhmien omakohtaiset kokemukset yrityksen toiminnasta, tuotteista tai palveluista, ja toisaalta yrityksen eri tekijöihin kohdistuvat mielikuvat. Maine on siis jotain, mitä puhutaan ja kerrotaan ja sen ytimessä on se, mitä jostain sanotaan, mainitaan.
Maine käsitetään usein virheellisesti synonyymiksi imagolle ja brändille, vaikka sanoilla kylläkin on yhteneväisyyksiä.
Acehin rauhanneuvottelut
Suomalaispainotteinen valvontajoukko
EU:n valvontajoukkoa (AMM, Aceh monitoring mission) johtaa hollantilainen Pieter Feith. Lapin sotilasläänin komentaja prikaatikenraali Jaakko Oksanen on hänen varamiehensä (Deputy Head of Mission, operations) siviilihenkilönä. Organisaatio muodostuu tarkkailijaosasta ja aseriisuntaorganisaatiosta, joka on integroitu, mutta irrotettavissa oleva osasto. Aseriisujia johtaa aseriisuntapäällikkö, eversti evp Kalle Liesinen, joka on entinen pääesikunnan koulutusosaston päällikkö. Indonesian armeijan puolelta tarkkailijoiden vastaanottamia ja käyttökelvottomaksi tekemiä aseita vastaanottaa kenraalimajuri Bambang Darmano, joka myös vastaa Indonesian joukkojen vähentämisestä Acehista GAM:in aseidenluovutustahdin mukaisesti. Bambang Darmano prikaatikenraalina vastasi myös 19. toukokuuta 2003 Indonesian armeijan ja muiden joukkojen GAM:in vastaisesta operaatiosta komentajana.
Aseistariisunta ja joukkojen vetäminen
Rauhanehtoihin kuuluu se, että Indonesia vetää joukkojaan Acehista erittäin. Samalla GAM luovuttaa aina osan aseistaan. Tavoitteena on se, että GAM luovuttaa sopimuksen mukaisen määrän aseitaan eikä Indonesialle jää Acehiin kuin 14 700 sotilasta ja 9 100 poliisia.
Iso Savijärvi
Iso Savijärvi on Pirkanmaalla Lempäälän ja Valkeakosken rajalla sijaitseva järvi, joka kuuluu Kokemäenjoen vesistössä Vanajaveden–Pyhäjärven alueen Vanajaveden alaosan alueeseen. Iso Savijärvi on osa Jumusen–Rauttunselän aluetta.
Maantietoa
Järvi on 1,6 kilometriä pitkä, 950 metriä leveä ja sen pinta-ala on 68 hehtaaria. Järvi on L-kirjaimen muotoinen. Järveen laskee vain lyhyitä metsä- ja pelto-ojia. Yksi ojista on Vähä Savijärven laskuoja ja se laskee järven eteläpäähän Tuomisenlahteen. Järven laskuoja Nevenoja lähtee järven itäpäästä Krimminlahdesta ja se laskee neljän kilometrin jälkeen Vanajaveden Kärjenniemenselän Savilahteen. Veden laskennallinen viipymä järvessä on 198 vuorokautta. Järvessä on 24 saarta. Pohjoisessa Mateuslahdella on niistä kolme, joista yksi on 70 metriä pitkä Kauppilansaari. Etelässä Tuomisenlahdella on viisi saarta, joista Isosaari on 100 metriä pitkä. Loput yhdeksän saarta sijaitsevat itään kurkottelevalla Krimminlahdella. Suurin niistä on 100 metriä pitkä Mantansaari. Yhdellä järven keskellä olevilla luodoilla sijaitsee Lempäälän ja Valkeakosken välisen rajan rajapyykki. Järven rantaviivan pituus on 7,3 kilometriä. Rannat ovat puoliksi suota ja loput kovaa metsämaata. Järven lähiympäristössä on sijainnut neljä maatilaa, joista vain yksi viljelee enää peltojaan. Rannoille on rakennetty yli 20 vapaa-ajan asuntoa ja kolme muuta kiinteistöä. Niille johtaa tiet seututieltä 130 ja yhdystieltä 3041.
Vedenlaatu
Järven vedenlaatua on tutkittu huhtikuussa 1976, syyskuussa 1985, syksyllä 1993, loppusyksystä 2005, talvella 2007 ja alkukesällä 2014. Vedenväri on ruskeaa, mikä johtuu pääasiassa siihen liuenneesta humuksesta. Veden väriluku on vaihdellut 40–81 mg(Pt)/l,, koska humusta on melko vähän, mutta vuonna 2007 se oli poikkeuksellisesti 140 mg(Pt)/l. Veden sameusluku on vaihdellut 1,4–6,7 FNU. Veden happamuus johtuu humuksesta ja on siten normaalilla tasolla vaihdellen pH 6,2–7,0. Sen sijaan järven puskurikyky happamoitumista vastaan on vuoden 1976 hyvästä tasosta 0,73 millimoolia litrassa vettä (mmol/l) pudonnut välttävälle tasolle 0,24–0,32 mmol/l. Järvi ei kuitenkaan ole ainakaan vielä vaarassa happamoitua. Järvi on varsin matala, koska syvin kohta on vain 2,7 metriä. Siksi vesi lämpötilakerrostuu heikosti. Vuoden 1976 lopputalvella oli järven happitilanne niin huono, että koko vesimassa oli hapeton. Pintavedessä on sen jälkeen ollut yleensä 4,1–8,8 milligrammaa happea litrassa vettä (mg(O2)/l). Järven pohjan tilannetta on mitattu harvoin. Se on todennäköisesti ollut usein hapeton. Silloin voidaan selittää sisäisen kuormituksen käynnistyminen, josta on useita erilaisia merkkejä. Kun vedessä on talvella vähän tai ei lainkaan happea, alkavat monet ravinteet liueta takaisin veteen ja matalassa vedessä ravinteet leviävät koko vesimassaan. Silloin typpipitoisuudet kasvavat arvoihin 1400–1500 mikrogrammaa litrassa vettä (μg/l), kun ne ovat kesäisin vain 490–620 μg/l. Samaan aikaan myös rautapitoisuudet ja mangaanipitoisuudet nousevat ja alkavat värjätä ja sameuttavat vettä. Pohjan lähellä voi olla 2 FNU sameampaa kuin pinnassa. Fosforipitoisuudet ovat ympäri vuoden korkealla 23–44 μg/l, jolloin ne toisinaan ylittävät rehevöityneen järven raja-arvon 30 μg/l. Typpipitoisuudet ovat yleensä luontaisella tasolla, mutta happikato nostaa niitä aina välillä. Iso Savijärvi sopii virkistyskäyttöön melko hyvin, vaikka se onkin rehevöitymässä.
Historiaa
Vanhassa peruskartassa vuodelta 1959 järven nimeksi oli merkitty ”Savijärvi” ja laskuojaksi ”Nevenoja”. Seuraavassa peruskartassa vuodelta 1976 vedenpintaa on laskettu, minka huomaa rantaviivan muutoksista ja saarien lukumäärän muutoksesta. Järven nimi on nyt ”Iso Savijärvi” ja laskuojan ”Nevinoja”.
Jean Arthur
Jean Arthur (oik. Gladys Georgianna Greene, 17. lokakuuta 1900 – 19. kesäkuuta 1991) oli yhdysvaltalainen näyttelijä. Hän kuului aikansa suosituimpiin komedienneihin. Hänet tunnettiin käheästä äänestään, joka korosti hänen viehättävyyttän ja älyään.
Hän aloitti uransa jo mykän elokuvan kaudella. Hänen ensimmäinen elokuvansa oli Kuohuvaa verta (Cameo Kirby, 1923). Hänen uransa tunnetuimpia elokuvia ovat mm. Mr. Deeds tulee kaupunkiin (Mr. Deeds Goes to Town, 1936), Komedia meistä ihmisistä (You Can't Take It with You, 1938), Mr. Smith lähtee Washingtoniin (Mr. Smith Goes to Washington, 1939) ja Berliinin raunioitten keskellä (A Foreign Affair, 1948). Etäisten laaksojen mies (Shane, 1953) jäi hänen viimeiseksi elokuvakseen. Hän kuului Frank Capran suosikkinäyttelijöihin, jonka kanssa hän teki monta elokuvaa. Elokuvauransa jälkeen hän palasi Broadwaylle. Hänellä on tähti elokuvaurastaan Hollywood Walk of Famella.
Filmografia
1930-luvun lopulla Jean Arthur lauloi radiossa “Once in a While” -kappaleen, jota säesti Jan Garber & His Orchestra, mutta lähetyksen tarkkaa ajankohtaa ei tunneta.